CELEX: C2005/257/02
Language: lv
Date: 2005-10-15 00:00:00
Title: lieta C-279/05: Lūgums sniegt prejudiciālu nolēmumu — izteikts ar College van Beroep voor het bedrijfsleven2005. gada 30. jūnija lēmumu lietā Vonk Dairy Products B.V. pret Productschap Zuivel

15.10.2005   
            
            
               LV
            
            
               Eiropas Savienības Oficiālais Vēstnesis
            
            
               C 257/1
            
         Lūgums sniegt prejudiciālu nolēmumu — izteikts ar College van Beroep voor het bedrijfsleven2005. gada 30. jūnija lēmumu lietā Vonk Dairy Products B.V. pret Productschap Zuivel
   
   (lieta C-279/05)
   (2005/C 257/02)
   tiesvedības valoda — holandiešu
   Eiropas Kopienu Tiesā izskatīšanai ir iesniegts College van Beroep vor het bedrijfsleven (Apelācijas tiesa tirdzniecības un rūpniecības jautājumos) lūgums sniegt prejudiciālu nolēmumu, kas izteikts ar 2005. gada 30. jūnija lēmumu lietā Vonk Dairy Products B.V. pret Productschap Zuivel un kas Tiesā reģistrēts 2005. gada 11. jūlijā.
   
      College van Beroep vor het bedrijfsleven lūdz Tiesu lemt par šādiem jautājumiem:
   
               1.
            
            
               Vai Regulas (EEK) Nr. 3665/87 (1) 16.-18. pants, tāds, kāds tas bija piemērojams lietas apstākļu rašanās laikā, ir jāinterpretē tādējādi, ka, ja pēc importa dokumentu pieņemšanas ir galīgi izmaksātas diferencētās kompensācijas, pēc tam izrādās, ka preces ir izvestas atpakaļ, kompensācijas ir uzskatāmas par nepamatoti izmaksātām tikai tad, ja ļaunprātīgu ir rīkojies eksportētājs?
            
         
               2.
            
            
               Ja atbilde uz 1. jautājumu ir noraidoša, kādi kritēriji ir jāpiemēro, lai varētu noteikt, kad preču atpakaļizvešana noteikti dod pamatu secināt, ka diferencētās kompensācijas ir izmaksātas nepamatoti?
            
         
               3.
            
            
               Kādi kritēriji ļauj noteikt, vai ir noticis nepārtraukts vai vairākkārtējs pārkāpums, kā norādīts Regulas (EK, Euratom) Nr. 2988/95 (2) 3. panta 1. punkta otrajā rindkopā? College jo īpaši vēlas zināt, vai nepārtraukts vai vairākkārtējs pārkāpums ir uzskatāms par notikušu, ja pārkāpums attiecas uz visai nelielu kopējo darījumu skaitu noteiktā laikposmā un darījumi, kuros ir atklāts pārkāpums, vienmēr attiecas uz dažādām [preču] partijām.
            
         
      (1)  Komisijas 1987. gada 27. novembra Regula (EEK) Nr. 3665/87, kurā paredzēti sīki izstrādāti kopīgi noteikumi eksporta atmaksājumu sistēmas piemērošanai lauksaimniecības produktiem (OV L 351, 1. lpp.)
   
      (2)  Padomes 1995. gada 18. decembra Regula (EK, Euratom) Nr. 2988/95 par Eiropas Kopienu finanšu interešu aizsardzību (OV L 312, 1. lpp.)